Die Klipnenta (Tylecodon ventricosus (Burm.f.) Toelken) is 'n plant wat endemies aan Suid-Afrika is en in die provincies Wes-Kaap, Oos-Kaap en Noord-Kaap voorkom. Op die SANBI-rooilys word dit as 'veilig' gelys. Dit is 'n stam- en blaarsukkulent wat uit 'n gedeeltelik ondergrondse verdikte wortelstok groei. Dit vorm stompige spreidende takke wat 30 cm hoog en 2 cm in deursnee kan word. Die plant is bladwisselend en die blare is langwerpig lansvormig en effens behaard. Die bloeiwyse is trosvormig en die blomme staan in groepies van 2-3 by mekaar. Die blomme is gelerig groen aan die basis en word perserig bruin na die effens teruggeboë toppe toe. Nes ander spesies van die genus Tylecodon is hierdie plant giftig vir skape en veroorsaak die simptome van krimpsiekte. ook:Klipnentacotyledon, Krimpsiekte, Neenta, Nenta, Nentabossie "SANBI" (in Engels). Geargiveer vanaf die oorspronklike op 20 September 2015. "Operation Wildflower" (in Engels). Geargiveer vanaf die oorspronklike op 19 Mei 2020. Krimpsiekte in a sheep following a single dose of Tylecodon ventricosus (Burm. f.) Toelken and the isolation of tyledoside D from this plant species.